Helgi Pétursson formaður Landssambands eldri borgara segir stjórnvöld ekki geta tekið einhliða ákvörðun um að hækka hámarksaldur heilbrigðisstarfsmanna hjá ríkinu í 75 ár. Það verði að gerast í nánu samráði við stéttarfélögin. Sambandið vilji hins vegar afnema öll aldurstakmörk hjá öllum stéttum.
Willum Þór Þórsson heilbrigðisráðherra kynnti nýlega í samráðsgátt stjórnvalda áform um að hækka hámarksaldur heilbrigðisstarfsmanna ríkisins í 75 ár. Markmiðið er meðal annars að mæta mönnunarvanda í opinberri heilbrigðisþjónustu þar sem ljóst sé að stór hluti heilbrigðisstarfsfólks muni ná 70 ára aldri á næstunni, sérstaklega hjúkrunarfræðingar og sjúkraliðar. Áformunum hefur verið tekið misjafnlega. Hjúkrunarfræðingar og sjúkraliðar segja um örþrifaráð stjórnvalda að ræða og forseti ASÍ er ekki hrifinn en framkvæmdastjóra heilsugæslu höfuðborgarsvæðisins lýst vel á þessi áform. Helgi Pétursson er formaður Landssambands eldri borgara og hann segist hikandi því ekki sé ljóst hver hugsunin sé bakvið áformin.
Við höfum sagt það allar götur að við viljum bara afnema þessi aldursmörk yfirleitt hjá öllum stéttum og síðan ræður fólk hvort það fer að vinna, viltu vinna, getur þú unnið og vill einhver hafa þig í vinnu, það er málið. Hvað finnst þér líklegt að heilbrigðisstarfsmenn opinberir kjósi? Ég held að það verði í fyrsta lagi að gera þetta í gera svona hluti í samvinnu við samtök stéttarsamtök þessa fólks, það er ekkert hægt að ákveða þetta einhliða sem er voðalega mikill tendens varðandi eldra fólk, við ákveðum að þetta verði bara svona og þetta verður fínt fyrir ykkur, þetta er ekki svona, það þarf að setjast yfir svona stóra hugmynd og vinna þetta
Hækkun hámarksaldurs opinberra heilbrigðisstarfsmanna í 75 ár verður að gerast í nánu samráði við stéttarfélögin. Stjórnvöld geta ekki tekið einhliða svo stóra ákvörðun segir formaður Landssambands eldri borgara. 